
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts “Grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi"" (turpmāk – noteikumu projekts) ir Labklājības ministrijas (turpmāk – ministrija) iniciatīva un izstrādāts saskaņā ar Likuma par budžetu un finanšu vadību 19.3 panta otro daļu[1].

[1] Likums par budžetu un finanšu vadību https://likumi.lv/ta/id/58057-likums-par-budzetu-un-finansu-vadibu
1.2. Mērķis
Mērķa apraksts
Noteikuma projekta mērķis ir precizēt 3.1.2.1.i. investīcijas "Cilvēkiem ar funkcionāliem traucējumiem" (turpmāk – 3.1.2.1.i. investīcija) otrajai kārtai "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (turpmāk – otrā kārta) pieejamo Atveseļošanas fonda (turpmāk – AF) finansējuma apmēru, kā arī precizēt projektu personāla izmaksu attiecināšanas un mērķa grupas atlases kritēriju piemērošanas nosacījumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
3.1.2.1.i. investīcijas otrās kārtas īstenošanu reglamentē Ministru kabineta 2023. gada 5. septembra noteikumi Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi"" (turpmāk – MK noteikumi Nr. 512). Saskaņā ar MK noteikumu Nr. 512:
1) 10. punktu 3.1.2.1.i. investīcijas otrajai kārtai pieejamais AF finansējums ir 4 777 821 euro. Papildu finansējumu veido valsts budžeta finansējums pievienotās vērtības nodokļa segšanai indikatīvi 947 770 euro (attiecināms uz mērķa grupas personu mājokļu vides pielāgojumu veikšanu);
2) 16.2. apakšpunktu pašvaldības sociālais dienests organizē mērķa grupas personu atlasi dalībai pasākumā, ņemot vērā MK noteikumu Nr. 512 3. pielikumā noteiktos skaidrojumus kā vadlīnijas kritēriju piemērošanai mērķa grupas personu un tās mājokļu atbilstības noteikšanai. Minētās vadlīnijas ir ieteikumu kopums, kas paskaidro mērķa grupas personu un mājokļa atbilstības izvērtēšanas procesu;
3) 22. punktu finansējuma saņēmējs izmaksas projekta vadībai un īstenošanai plāno kā vienu izmaksu pozīciju 15 procentu apmērā no AF finansējuma, kas neietver projekta vadības un īstenošanas personāla atlīdzības izmaksas. Kā norādīts MK noteikumu Nr. 512 sākotnējā anotācijā, attiecībā uz projekta vadības un īstenošanas personāla atlīdzības izmaksām, 3.1.2.1.i. investīcijas otrās kārtas īstenošanā piemērojama Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai  55. panta 1. punktā noteiktā vienotā likme 15 procentu apmērā no attiecināmajām izmaksām, kas nav atbalstāmo darbību personāla izmaksas.
Problēmas un risinājumi
Problēmas apraksts
1) 2026. gada 20. janvāra Ministru kabineta (turpmāk – MK) sēdē tika apstiprināti MK noteikumu Nr. 512 grozījumi, kuros 20.7. apakšpunktā tika noteikta jauna papildu atbalstāmā darbība vides pieejamības nodrošināšana ēkās, kurās sniedz publiskos pakalpojumus, lai mērķtiecīgi labklājības nozarē izmantotu 3.1.2.1.i. investīcijas pirmās kārtas “Valsts un pašvaldību ēku vides pieejamības nodrošināšanas pasākums” un otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” projektos izveidojušos finansējuma, kā arī citu ministrijas atbildībā esošo investīciju atlikumus. 2026. gada 21. janvārī ministrija sagatavoja un nosūtīja vēstuli visām 39 pašvaldībām (finansējuma saņēmējiem) ar aicinājumu izvērtēt iespēju papildus mājokļu vides pieejamības atbalstam īstenot jaunu atbalstāmo darbību – ēku, kurās sniedz pašvaldību publiskos pakalpojumus, vides pieejamības nodrošināšanu. Ar publiskiem pakalpojumiem 3.1.2.1.i. investīcijā saprotami pakalpojumi, kas ir paredzēti iedzīvotājiem, uzņēmējiem un to grupām vai sabiedrībai kopumā visplašākajā nozīmē, tai skaitā tie, kas paredzēti gan bez maksas, gan par maksu. Pašvaldības pieprasījumus pēc papildu AF atbalsta ēku vides pieejamības nodrošināšanai ministrijā iesniedza līdz 2026. gada 20. februārim – kopumā šādus pieprasījumus iesniedza 29 finansējuma saņēmēji par kopējo summu 1 484 846 euro. Ievērojot minēto, MK noteikumos Nr. 512 ir nostiprināms viss šobrīd identificētais nozarei pieejamais AF finansējuma atlikums.
Ministrija ir ierosinājusi grozījumus MK 2024. gada 18. jūnija noteikumos Nr. 374 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.2.i. investīcijas "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai" īstenošanas noteikumi” (TA Nr. 26-TA-324), ar kuriem 3.1.2.2.i. investīcijai “Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai” (turpmāk – 3.1.2.2.i. investīcija) tiek samazināts kopējais pieejamais finansējums 150 000 euro apmērā, ko veido Atveseļošanas fonda (turpmāk – AF) finansējums 123 967 euro un valsts budžeta finansējums (pievienotās vērtības nodokļa (turpmāk – PVN) izmaksu segšanai) 26 033 euro apmērā. Finansējuma atlikums ir izveidojies pamatā tāpēc, ka 3.1.2.2.i. investīcijas ietvaros paredzētā prognozēšanas rīka izstrādei būs nepieciešams mazāks finansējums kā sākotnēji plānots, kā arī ņemot vērā 2026. gada atlīdzības ierobežojumus, kas noteikti 2025. gada 4. decembrī Saeimas pieņemtajā likumprojektā  "Par valsts budžetu 2026. gadam un budžeta ietvaru 2026., 2027. un 2028. gadam".
Saskaņā ar Kohēzijas politikas fondu vadības informācijas sistēmas datiem 3.1.2.1.i. investīcijas pirmās kārtas “Valsts un pašvaldību ēku vides pieejamības nodrošināšanas pasākums” ietvaros šobrīd izveidojies AF finansējuma atlikums 332 724 euro apmērā, noslēdzoties Tukuma novada pašvaldības (AF finansējuma atlikums 19 919.30 euro), Krāslavas novada pašvaldības (AF finansējuma atlikums 34 778.99 euro), sabiedrības ar ierobežotu atbildību "Šampētera nams" (AF finansējuma atlikums 219 718 euro) un Salaspils novada pašvaldības (AF finansējuma atlikums 58 308 euro) projektu īstenošanai. Lai arī CFLA vēl nav apstiprinājusi noslēgumu pārskatus sabiedrības ar ierobežotu atbildību "Šampētera nams" un Salaspils novada pašvaldības projektiem, risks, ka šis AF finansējums būs nepieciešams šiem abiem projektiem, ir minimāls, jo par indikatīvo atlikumu finansējuma saņēmēji ir informējuši CFLA Kohēzijas politikas fondu vadības informācijas sistēmā. Ja šis risks tomēr iestāsies, tad finansējums šiem diviem projektiem tiks pārdalīts no citiem 3.1.2.1.i. investīcijas pirmās kārtas projektu finansējuma atlikumiem, kas, kā liecina līdzšinējā pieredze, veidojas projektu beigu posmā.
2) Revīzijas iestādes veiktā audita par 115. atskaites punkta sasniegšanu ziņojuma (saņemts 2025. gada 23. decembrī) informācija liecina, ka pašvaldības, pārbaudot mērķa grupas personu un mājokļu atbilstību, ir balstījušās ne tikai uz MK 512 3. pielikumā noteiktajās vadlīnijās noteikto, bet arī citu informāciju, kas arī apliecina mērķa grupas vai mājokļa atbilstību noteiktajam kritērijam. Piemēram, kritērijā par mērķa grupas personas mājokļa komunālo maksājumu parādu, kas nepārsniedz 2 000 euro, informāciju ir iespējams iegūt ne tikai no komunālo pakalpojumu kvītīm, bet arī no apsaimniekotāja, ja objektīvu iemeslu dēļ pēdējo mājokļa komunālo maksājumu kvīts nav pieejama, kas ir minēta vadlīnijās kā mehānisms parādu pārbaudei. Tāpat Centrālā finanšu un līgumu aģentūra (turpmāk – CFLA), veicot iekšējās kontroles sistēmas pārbaudes finansējuma saņēmēju projektos, ir konstatējusi, ka pašvaldībās dažādi tiek interpretēts komunālo pakalpojumu jēdziens daudzīvokļu namu dzīvokļu un privātmāju kontekstā, vienlaikus norādot, ka pašvaldību īpašumā esošo dzīvokļu gadījumā nevar iestāties komunālo parādu vai dzīvokļa atsavināšanas risks. Ņemot vērā pārbaudēs konstatēto un pašvaldību dažādo pieeju mērķa grupas personas atbilstības pārbaudei, nepieciešams veikt redakcionālus precizējumus, lai vadlīnijās ietvertie ieteikumi būtu viennozīmīgāk interpretējami, elastīgāk un dažādām specifiskām situācijām atbilstoši piemērojami un vienlaikus nodrošinātu profesionālas izvērtēšanas brīvību atbilstoši konkrētās situācijas apstākļiem un sniegtu iespēju kritēriju atbilstību pārbaudīt pēc pašvaldības rīcībā esošiem dokumentiem un datu avotiem.
3) 3.1.2.1.i. investīcijas otrās kārtas projektu īstenošanas uzraudzības procesa ietvaros ir konstatējams, ka ne visi finansējuma saņēmēji ir plānojuši un faktiski veic no projekta budžeta izmaksas projekta vadībai un īstenošanai. Tāpat atsevišķi finansējuma saņēmēji izvēlējušies no projekta finansēt tikai atsevišķus speciālistus kā faktiskās izmaksas, tādējādi lielāku finansējuma daļu novirzot mājokļu pielāgošanai. Iepriekš minētās pieejas, lai arī loģiskas no finanšu resursu izmantošanas viedokļa, nav paredzētas MK noteikumos Nr. 512. Balstoties uz Kohēzijas politikas fondu vadības informācijas sistēmā esošo 3.1.2.1.i. investīcijas otrās kārtas projektu informāciju, ko apkopoja CFLA, redzams, ka tikai četros projektos finansējuma saņēmēji projekta vadībai un īstenošanai ir ieplānojuši izmaksas 15 procentu apmērā kā vienu izmaksu pozīciju (likmi). 22 projektos personāla izmaksas ir plānotas kā faktiskās izmaksas. Tāpat secināms, ka četros projektos vienlaicīgi ir ieplānota gan 15 procentu likme, gan papildus paredzētas īstenošanas personāla izmaksas arī kā faktiskās izmaksas (piemēram, MK noteikumu Nr. 512 20.6. apakšpunktā minētās atbalstāmās darbības īstenošanai – vides pieejamības konsultācijas, ietvaros). Šāda pieeja gan nav atbalstāma, ņemot vērā ES fondu projektu īstenošanas praksi un nosacījumus, personāla izmaksām ir jābūt paredzētām atbilstoši vienai metodei – vai nu visām izmaksām jābūt iekļautām likmē (neatkarīgi no veida, kādā personālu iesaista) vai arī jāparedz kā faktiskās izmaksas. Papildus minams, ka finansējuma saņēmēji var izvēlēties pieeju un projekta budžeta izmaksas projekta vadībai un īstenošanai izmaksas vispār neplānot.
Risinājuma apraksts
Ņemot vērā minēto, ir nepieciešami šādi grozījumi MK noteikumos Nr. 512:
1) palielināms 10. punktā noteiktais pieejamais AF finansējums par 456 691 euro un nosakāms 5 234 512 euro apmērā. Risinājums ir atbilstošs Eiropas Savienības fondu tematiskās komitejas 2025. gada 28. augusta sēdē pieņemtajam lēmumam 1) atļaut ministrijām identificētos atlikumus izmantot savas nozares AF projektu īstenošanai; 2) noteikt, ka par AF atlikumu, kas radušies AF investīcijas ietvaros un sasniedz vismaz 1 milj. euro, izmantošanu turpmāk lemt ES fondu tematiskajā ministru komitejā;
2) redakcionāli precizējams 3. pielikums “Kritēriju piemērošanas vadlīnijas mērķa grupas personas un tās mājokļa atbilstības noteikšanai”, to izsakot jaunā redakcijā. Vienlaikus minētie grozījumi attiecināmi arī uz tām personām un viņu mājokļiem, kas jau ir izvērtēti un iekļauti 3.1.2.1.i. investīcijas otrās kārtas īstenošanā;
3) precizējama 22. punkta projekta vadības un īstenošanas personāla izmaksu nosacījumu redakcija, paredzot šo izmaksu plānošanu kā iespēju, nevis kā obligātu nosacījumu, kā arī paredzot alternatīvu projekta vadības un īstenošanas personāla izmaksu uzskaitei – kā faktiskās izmaksas. Ņemot vērā, ka CFLA, noslēdzot vienošanās ar finansējuma saņēmējiem par 3.1.2.1.i. investīcijas otrās kārtas projektu īstenošanu, ir akceptējusi dažādas pieejas projekta vadības un īstenošanas personāla izmaksu plānošanai, šīs izmaiņas ir attiecināmas no vienošanās par projekta īstenošanu noslēgšanas dienas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Noteikumu projektam ir pozitīva ietekme uz finansējuma saņēmējiem un MK noteikumu Nr. 512 7.1. apakšpunktā noteiktā atskaites punkta un 7.2. apakšpunktā noteiktā mērķrādītāja sasniegšanu, jo paredz precizēt un noteikt elastīgākus mērķa grupas atbilstības vērtēšanas nosacījumus. Savukārt attiecībā uz personāla izmaksām projekta grozījumi nebūs nepieciešami, izņemot tos projektus, kur šīs izmaksas ieplānotas gan atbilstoši vienotai likmei, gan faktiskajām izmaksām. Pēc noteikumu projekta spēkā stāšanās CFLA kā līgumslēdzējs informēs finansējuma saņēmējus par MK noteikumu Nr. 512 grozījumiem, vienlaikus lūdzot pārskatīt projektos paredzēto un nepieciešamības gadījumā ierosinot attiecīgus grozījumus. Ministrijas ieskatā projektu grozījumi, ja tādi būs nepieciešami, nebūs būtiski, jo tie nemainīs projekta mērķi un sasniedzamo atskaites punktu un mērķrādītāju pēc būtības.  
Savukārt papildu finansējuma novirzīšana 3.1.2.1.i. investīcijas otrajai kārtai ļaus sniegt plašāku atbalstu MK noteikumu Nr. 512 20.7. apakšpunktā minētās atbalstāmās darbības īstenošanai, kas, ņemot vērā pašvaldību lielo interesi un iesniegto pieprasījumu skaitu, ir uzskatāma par ļoti aktuālu un nepieciešamu investīciju vides pieejamības uzlabošanā.
3.1.2.1.i. investīcijas otrās kārtas mērķa grupas personu dalības pārtraukšanas gadījumā pašvaldības parasti meklē citas personas, ko iekļaut projektā tās personas vietā, kas dažādu iemeslu dēļ pārtrauc dalību projektā. Ja kāda pašvaldība pieteiks ministrijā interesi projektā iekļaut papildu personas, kā tai šobrīd piešķirtā kvota, ministrija piešķirs papildu kvotu (-as) un, ja nepieciešams, finansējumu papildu personu atbalstam. Tādējādi tiks veidots “drošības spilvens” MK noteikumu Nr. 7.2. apakšpunktā noteiktā mērķrādītāja sasniegšanai.
Ja projektā ir konstatētas atkāpes vai trūkumi, tai skaitā saistībā ar mērķa grupas personas un viņas mājokļa atbilstību MK noteikumiem Nr. 512, CFLA organizē to novēršanu, tai skaitā aicina pašvaldības veikt atkārtotu mērķa grupas personas un tās mājokļa atbilstības izvērtēšanu saskaņā ar noteikumos un to pielikumā paredzētajiem kritērijiem. Par konstatētajām atkāpēm un trūkumiem CFLA informē ministriju un nepieciešamības gadījumā saskaņo atkāpju vai trūkumu novēršanas mehānismu.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	1 867 441
	456 691
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	1 867 441
	456 691
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	2 221 796
	456 691
	0
	0
	0
	0
	0

	2.1. valsts pamatbudžets
	2 220 754
	456 691
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	1 042
	0
	0
	0
	0
	0
	0

	3. Finansiālā ietekme
	-354 355
	0
	0
	0
	0
	0
	0

	3.1. valsts pamatbudžets
	-353 313
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	-1 042
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	Atbilstoši MK noteikumu Nr. 512 līdzšinēji spēkā esošajai redakcijai 3.1.2.1.i. investīcijas otrās kārtas AF attiecināmais finansējums ir 4 777 821 euro, savukārt pieejamais valsts budžeta finansējums PVN izmaksu segšanai ir ne vairāk kā 947 770 euro. Tādējādi kopējais 3.1.2.1.i. investīcijas otrās kārtas pieejamais finansējums ir 5 727 761 euro (t.sk. pašvaldību finansējums 2 170 euro)

2026.gadā norādīts 3.1.2.1.i. investīcijas otrās kārtas attiecināmais AF finansējums 2026. gadā 1 867 441 euro, VB finansējums  353 313 euro un 1042 euro pašvaldības finansējums.

Pamatojoties uz TAP saskaņošanā esošajiem grozījumiem Ministru kabineta 2024. gada 18. jūnija noteikumos Nr. 374 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.2.i. investīcijas "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai" īstenošanas noteikumi"" (26-TA-324), ar kuriem 3.1.2.2.i. investīcijas ietvaros tika samazināts finansējums, TA projekts paredz palielināt 3.1.2.1.i. investīcijas otrās kārtas pieejamo finansējumu, palielinot kopējo finansējumu par 123 967 euro, t.i., AF finansējumu papildu atbalstāmās darbības īstenošanai (MK noteikumu Nr. 512 grozījumi Nr. 20, kas paredz papildu atbalstāmās darbības īstenošanu, pieņemti 2026. gada 20. janvāra MK sēdē).
Vienlaikus 3.1.2.1.i investīcijas pirmā kārtā (26-TA-515) ir izveidojies finansējuma atlikums, kurš nebūs nepieciešams pirmās kārtas projektu īstenošanai līdz ar to, tiek veikta AF finansējuma atlikuma 332 724 euro pārdale 3.1.2.1.i investīcijas otrās kārtas papildu darbības īstenošanai.

Tādējādi pēc finansējuma pārdales 3.1.2.1.i. investīcijas otrās kārtas kopējais pieejamais finansējums būs 6 182 282 euro, t.sk. AF finansējums 5 234 512 euro un valsts budžeta finansējums PVN izmaksu segšanai paliek nemainīgs – ne vairāk kā 947 770 euro, kā arī papildus pašvaldību finansējums 2 170 euro.

	6.2. detalizēts izdevumu aprēķins
	3.1.2.1.i. investīcijas otrās kārtas projektu īstenošanas izdevumu prognoze balstīta uz finansējuma saņēmēju KP VIS iesniegto projekta budžeta kopsavilkuma datiem, plānoto maksājumu pieprasījumu iesniegšanas grafiku informāciju, faktisko izdevumu izpildi pēc iesniegtajiem un samaksātajiem progresa pārskatiem, kā arī balstoties uz projektu finansējuma samazinājumiem.

Līdz šim 3.1.2.1.i. investīcijas otrās kārtas projektu darbību īstenošanai izmantotais finansējums (2024., 2025. gadā) indikatīvi bija 3 505 965 euro (t.sk. AF finansējums 2 910 380 euro un VB finansējums 594 457 euro (PVN izmaksu segšanai) un t.sk. pašvaldību finansējums 1128 euro).

Vienlaikus 2026. gada projektu īstenošanai plānotās finansējuma izmaiņas:
Kopējais prognozētais projektu īstenošanas finansējums ir 2 678 487 euro (t.sk. AF finansējums 2 324 132 euro, VB finansējums 353 313 euro (PVN izmaksu segšanai) un t.sk. pašvaldību finansējums 1042 euro (esošajiem otrās kārtas projektiem).

MK noteikumu Nr. 512 20.7. apakšpunktā minētās atbalstāmās darbības īstenošanai nepieciešamās PVN izmaksas kā to paredz MK noteikumu Nr. 512 10.2. apakšpunkts tiks segtas no pašvaldības budžeta vai privātā finansējuma.

3.1.2.1.i. investīcijas otrās kārtas projektu īstenošanai nepieciešamais finansējums tiek plānots Finanšu ministrijas valsts budžeta apakšprogrammā 74.07.00 "Atveseļošanas un noturības mehānisma (ANM) finansējums projektu un pasākumu īstenotājiem".

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2024. gada 18. jūnija noteikumos Nr. 374 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.2.i. investīcijas "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai" īstenošanas noteikumi" (26-TA-324)
Pamatojums un apraksts
Noteikumu projekts ir saistīts ar 3.1.2.2.i investīcijas finansējuma ietaupījuma pārdali 3.1.2.1.i. investīcijas otrās kārtas īstenošanai. 
Atbildīgā institūcija
Labklājības ministrija
4.1.2. Grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi" (26-TA-515)
Pamatojums un apraksts
Noteikumu projekts ir saistīts ar 3.1.2.1.i investīcijas pirmās kārtas finansējuma ietaupījuma pārdali 3.1.2.1.i. investīcijas otrās kārtas īstenošanai. 
Atbildīgā institūcija
Labklājības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
-
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Ar Noteikumu projektu paredzēts izteikt Noteikumu Nr. 512 3. pielikumu jaunā redakcijā. Neskatoties uz to, ka šo noteikumu 3. pielikums izteikts jaunā redakcijā, tajā paredzētie personas datu apstrādes faktiskie apstākļi nemainās. Piemēru veidā ir precizēti skaidrojumi piemērotajiem kritērijiem, lai veiktu atbilstības pārbaudes un mazinātu ar tiesību normu interpretāciju saistītos neskaidros jautājumus. Noteikumu projekta 3. pielikums neparedz ne šaurāku, ne plašāku personas datu apjomu, salīdzinot ar šobrīd veicamo, kā arī nemaina citus personas datu apstrādes nosacījumus.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Noteikumu projekts nemaina investīcijas 3.1.2.1.i. investīcijas otrās kārtas sākotnēji identificētās horizontālās ietekmes aspektus.

